C 344/104
HR
Službeni list Europske unije
29.9.2023.
Prema nedavno objavljenim podacima (34) broj novih jednoroga u Uniji relativno je nizak u prvom tromjesečju 2023., tj. zabilježena su samo četiri nova jednoroga u odnosu na otprilike 12 u istom razdoblju 2021.
(22) i 2022. (20).
U prvom tromjesečju 2020. osnovana su četiri nova jednoroga.
Čini se, dakle, da je stopa osnivanja jednoroga u Uniji pala na razine prije pandemije bolesti COVID-19.
Unatoč nedavnom uzlaznom trendu Unija zaostaje za drugim regijama kao što su SAD, Kina i UK, u kojima je koncentrirana većina jednoroga zato što su ondje osnovani ili zato što su se onamo preselili nakon osnutka (35).
Izgradnja snažnih sustava podrške i iskorištavanje punog potencijala jedinstvenog tržišta EU-a važni su čimbenici za povećanje broja jednoroga odnosno privlačenje jednoroga iz cijelog svijeta.
Osnovni smjer djelovanja počiva na povijesnim podacima jednoroga iz razdoblja 2008.–2022.
U tom je slučaju odabran eksponencijalni funkcionalni oblik koji dobro odgovara povijesnim podacima (slika 15).
Smjer djelovanja za digitalno desetljeće nije prikazan zbog nedavne/trenutačne nestabilnosti trendova.
Slika 15
Broj jednoroga u EU-u.
Povijesni podaci i osnovni smjer djelovanja
3.2.10.
Digitalizacija javnih usluga Cilj: digitalizacija javnih usluga, pri čemu je 100 % ključnih javnih usluga dostupno putem interneta i, ako je to relevantno, građani i poduzeća u Uniji imaju mogućnost interakcije s javnim upravama putem interneta.
Definicija ključnog pokazatelja uspješnosti: — građani: pružanje ključnih javnih usluga građanima putem interneta, što se mjeri kao udio administrativnih koraka koji se u vezi s važnim životnim događajima mogu u potpunosti obaviti na internetu.
U obzir se uzimaju životni događaji u sljedećim područjima: selidba, prijevoz, pokretanje postupka za sporove male vrijednosti, obiteljski život, karijera, obrazovanje i zdravlje, — poduzeća: pružanje ključnih javnih usluga poduzećima putem interneta, što se mjeri kao udio administrativnih koraka potrebnih za pokretanje poslovanja i redovito poslovanje koji se mogu u potpunosti obaviti na internetu.
(34) Dealroom (https://tinyurl.com/EU-unicorns-Q1-2023).
(35) Dealroom (https://tinyurl.com/unicorns-totals-non-EU).